**Stjórnarfundur no 9, 2014/2015**

Ár 2015 mánudaginn 16. febrúar kom stjórn og varastjórn saman til fundar í fundarsal félaganna á 3. hæð Alþýðuhússins og hófst fundurinn kl. 18.30.

Formaður Úlfhildur Rögnvaldsdóttir setti fundinn sem er sá síðasti á þessu tímabili.

Þetta gerðist:

1. Ársreikningur 2014.

Hermann Brynjarsson endurskoðandi og félagslegur skoðunarmenn María Ingadóttir og Gylfi Pálsson sátu fundinn undir þessum lið.

Hermann fór yfir reikninga félagsins og skýrði þá.

2. Kjörstjórn, kosin á aðalfundi.

Tillaga: Helga Eymundsdóttir, Einar Hjartarson, til vara: Heiðar Ólafsson, Sigríður St. Stefánsdóttir.

Fundarstjóri á aðalfundi. Tilnefning Anna María Elíasdóttir

Tilnefning á löggiltum endurskoðanda: Samþykkt að koma með tillögu um að gefa nýrri stjórn umboð til afgreiðslu.

3. Verslunar- og viðskiptasaga Akureyrar frá upphafi til 2015.

Kynnt bréf þar sem segir að stofnað hefur verið til verkefnis um ritun sögur verslunar og viðskipta á Akureyri. Markmiðið að gefa út 2017. Bréfið er beiðni um styrk til verksins.

Frestað að taka ákvörðun þar til ný stjórn tekur við.

4. Kröfugerð VR/LÍV vegna kjarasamninga 2015.

Eiður Stefánsson fór yfir kröfugerðina. Nokkrar umræður urðu.

Að lokum þökkuðu Úlfhildur formaður og Árni Þorvaldsson samstarfið en þau láta nú af störfum fyrir félagið.

 Fleira ekki gert, fundi slitið.

Sign: Úlfhildur Rögnvaldsdóttir, Eiður Stefánsson, Einar Hjartarson, Árni Þorvaldsson, Anna Kristín Árnadóttir, Anna María Elíasdóttir, Sigríður St. Stefánsdóttir, Jón G. Rögnvaldsson.

Kristín Þorgilsdóttir ritaði fundargerð.